पाएं अपने शहर की ताज़ा ख़बरें और फ्री ई-पेपरडाउनलोड करें
एनएचएम (नेशनल हेल्थ मिशन) इंप्लाइज एसोसिएशन पंजाब के आह्वान पर मंगलवार को जिले में सेहत विभाग में कार्यरत सभी एनएचएम कर्मचारियों ने अनिश्चितकालीन समय के लिए अलग-अलग हेल्थ सेंटरों पर अपना काम बंद कर हड़ताल शुरू कर दी। एसोसिएशन प्रधान मंग गुरप्रसाद ने बताया कि जिले के पीएचसी, सीएचसी व सब सेंटर तथा सिविल सर्जन दफ्तर में काम पक्के तौर पर बंद कर धरना लगा दिया। हालांकि हेल्थ वर्करों ने धरने देते वक्त कोरोना प्रोटोकॉल का ध्यान जरूर रखा। सिविल सर्जन दफ्तर के आगे लगाए धरने में उन्होंने कहा कि पिछले 20 सालों से नेशनल हेल्थ मिशन के मुलाजिम नाममात्र वेतन के कारण कर्मचारी मंदहाली का जीवन जीने के लिए मजबूर हैं।
कर्मचारियों को पक्का करने पर ही हड़ताल खत्म की जाएगी
कैप्टन सरकार द्वारा कोरोना काल के दौरान नेशनल हेल्थ मिशन के कर्मचारियों से पक्के कर्मचारियों के समान कार्य लिया जा रहा है और बहुत से कर्मचारी कोरोना प्रभावित है तो कुछ की कोरोना से मौत भी हो चुकी है। इसके बावजूद भी कैप्टन सरकार द्वारा नेशनल हेल्थ मिशन के कर्मचारियों को पक्का करना का किया वादा भी अभी तक पूरा नहीं किया गया। अगर उनके सभी कर्मचारी साथियों को पक्के कर्मचारियों के समान पक्का कर दिया जाए, तो यह हड़ताल समाप्त कर दी जाएगी। इस मौके पर डॉ. विजय, डॉ. अमन, डॉ. हरदीप, डॉ. बलजिंदर, डॉ. कुलविंदर कौर, डॉ. मनदीप कौर, डॉ. नवदीप कौर, डॉ. सुखविंदर, डॉ. सोनिया, राज कुमार, रविंदर कौर, ऊषा, सोनिया, विकास अग्रवाल, रावी कुमार, मोनिका, गुरप्रीत सिंह, ज्योति, बलजीत, मनजीत, रमन, सुनीता आदि हाजिर रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn